text: কাদের মোল্লার রায়ের প্রতিবাদে ঈদগাঁওতে জামায়াত শিবিরের মিছিল সমাবেশ কাদের মোল্লার রায়ের প্রতিবাদে ঈদগাঁওতে জামায়াত শিবিরের মিছিল সমাবেশ – Teknafnews.com
  কাদের মোল্লার রায়ের প্রতিবাদে ঈদগাঁওতে জামায়াত শিবিরের মিছিল সমাবেশ
  এস. এম. তারেক, ঈদগাঁও::: একাত্তরে মানবতাবিরোধী অপরাধের দায়ে যাবজ্জীবন কারাদন্ডাদেশ প্রাপ্ত জামায়াতের সহকারী সেক্রেটারী জেনারেল আবদুল কাদের মোল্লাকে গতকাল ১৬ সেপ্টেম্বর মঙ্গলবার আপিল বিভাগ ফাঁসিতে ঝুঁলিয়ে মৃত্যুদন্ডের কার্যকরের প্রতিবাদে ঈদগাঁওতে ঈদগাঁও সাংগঠনিক উপজেলা জামায়াত শিবিরের পক্ষ থেকে বিক্ষোভ সমাবেশের আয়োজন করা হয়। শিবির সেক্রেটারী হাফেজ লুৎফুর রহমান ও অর্থ রেজাউল হুদা বাবুর নেতৃত্বে ২০/২৫ জন শিবির কর্মী বিকেল ৩টা'র দিকে বঙ্খিম বাজার থেকে মিছিল শুরু করে এবং বাজার প্রদক্ষিণ শেষে হোটেল ফোর ষ্টার পয়েন্টে এসে সংক্ষিপ্ত সমাবেশের আয়োজন করে । বক্তারা জামায়াত আহুত আজকের ডাকা ৪৮ ঘন্টার হরতাল সফল করার আহবান জানান। বিক্ষোভ সমাবেশ চলাকালে কোন ধরনের অপ্রীতিকর ঘটনা ঘটেনি।#####
  ঈদগাঁওতে ডাক্তারের অবহেলায় ডেলিভারী রোগীর মৃত সন্তান প্রসবের অভিযোগ
  এস.এম. তারেক, ঈদগাঁও:::কক্সবাজার সদরের ঈদগাঁওতে মহিলা ডাক্তারের অনভিজ্ঞ সহকারীর ভুল চিকিৎসায় এক ডেলিভারি রোগীর মৃত সন্তান প্রসবের ঘটনাটি টাকার বিনিময়ে ধামাচাপা দেওয়ার চেষ্টা চলছে বলে জানা গেছে। এছাড়া ডেলিভারী রোগীর শারীরিক অবস্থাও আশংকাজনক বলে তার পারিবারিক সূত্রে জানা গেছে। প্রাপ্ত তথ্যে জানা যায়, ঈদগাঁও ইউনিয়নের উত্তর মাইজ পাড়া গ্রামের হত দরিদ্র নুরুল হকের গর্ভবতী স্ত্রী নূর জাহানের (২৬) গত ১০ সেপ্টেম্বর মঙ্গলবার ব্যথা উঠলে তাকে প্রথমে ঈদগাঁও সেন্ট্রাল ডায়াগনষ্টিক সেন্টার নিয়ে যাওয়া হয়। সেখানে দায়িত্বরত মহিলা চিকিৎসক গুরুতর এ রোগীকে নিজের তত্বাবধানে না নিয়ে তার দু"জন সহকারী কিশোরীকে (ডেলিভারীতে প্রশিক্ষনবিহীন) ডেলিভারী করানোর দায়িত্ব দেন। তখন ওই দুই কিশোরী অনভিজ্ঞ হাতে সন্তান প্রসব করাতে গিয়ে মহিলার জরায়ু ন্ষ্ট করে ফেলে। এ সময় একটি মৃত সন্তান প্রসব করে। এর পর রোগীর অতিরিক্ত রক্ত ক্ষরন শুরু হলে এবং রোগীর অবস্থা আশংকাজনক হলে ওই মহিলা ডাক্তার অবস্থা বেগতিক দেখে তাৎক্ষনিক রোগীকে অন্য একটি চিকিৎসালয়ে রেফার করেন। বর্তমানে নুরজাহান মৃত্যুর সাথে পাঞ্জা লড়ছে বলে জানা গেছে। এদিকে রোগীর আত্মীয় স্বজনেরা এব্যাপারে ওই মহিলা ডাক্তারকে চার্জ করলে ১৬ সেপ্টেম্বর সোমবার রাতে ঈদগাঁও বাজারের একটি হোটেলে মাহলার স্বামীকে ২০ হাজার টাকা দিয়ে রফা করা হয় বলে জানা যায়। এর আগেও ওই মহিলা ডাক্তারের কাছে ডেলিভারী রোগী নিয়ে গিয়ে বেশ কয়েকজন স্বাস্থ্যকর্মীসহ রোগীর অভিভাবকরা রোগীর অবস্থা কাহিল হলে ওই মহিলা ডাক্তারকে ডেকে ডেকে হয়রান হওয়ার এক পর্যায়ে ডাক্তারের সাহায্য ছাড়াই তার চেম্বারে সন্তান প্রসব হওয়ার নজির রয়েছে। এদিকে দিনমজুর নুরুল হকের মতে, আমার স্ত্রীকে ভুল চিকিৎসা করানোর কারণে একদিকে সন্তানের মৃত্যু অপরদিকে রোগীর অবস্থা আশংকাজনক অবস্থায় ঈদগাহ মেডিকেল সেন্টারে মৃত্যুর সাথে পাঞ্জা লড়ছে। মহিলা ডাক্তারের মোবাইলে একাধিকবার যোগাযোগের চেষ্টার করেও সংযোগ না পাওয়ায় তার বক্তব্য নেওয়া সম্ভব হয়নি। ১৭ সেপ্টেম্বর'১৩
  দিন বদলের সনদ ২০২১-ভিশন অর্জন শীর্ষক প্রচারাভিযানের অংশ হিসাবে
  ঈদগাঁওতে তথ্য অফিসের উদ্যেগে আলোচনা সভা, সাংস্কৃতিক অনুষ্ঠান ও চলচ্চিত্র প্রদর্শনী অনুষ্ঠান সম্পন্ন
  এস. এম. তারেক, ঈদগাঁও:::মহাজোট সরকার দিন বদলের সনদ ২০২১ ভিশন অর্জন শীর্ষক গণযোগাযোগ অধিদপ্তরের বিশেষ প্রচারাভিযানের অংশ হিসাবে ১৭ সেপ্টম্বর ঈদগাঁও বাস স্টেশন চত্বরে সন্ধ্যায় জেলা তথ্য অফিসের উদ্যোগে স্থানীয় ঈদগাঁও ইউনিয়ন পরিষদের চেয়ারম্যান সোহেল জাহান চৌধুরীর সভাপতিত্বে জেলা তথ্য অফিসার মোহাম্মদ আহসান কবিরের পরিচালনায় আলোচনা সভা, সাংস্কৃতিক অনুষ্ঠান ও চলচ্চিত্র প্রদর্শণী অনুষ্ঠান সম্পন্ন হয়। উক্ত অনুষ্ঠানে অতিথি হিসেবে উপস্থিত ছিলেন- অতিরিক্ত জেলা প্রশাসক (সার্বিক) সৈয়দ নূরুল বাসির, জেলা অতিরিক্ত পুলিশ সুপার বাবুল আক্তার, সহকারী কমিশনার ভুমি (সদর) আবু হাসান ছিদ্দিকী, সদর উপজেলা আওয়ামীলীগ সভাপতি মনিরুল আলম চৌধুরী, সাধারণ সম্পাদক এস.টি.এম. রাজা মিয়া, ইসলামপুর ইউপি চেয়ারম্যান মাষ্টার আব্দুল কাদের, পিওমখালী ইউপি চেয়ারম্যান মোহাম্মদ শহিদুল্লাহ, খুরুস্কুল ইউপি চেয়ারম্যান আব্দুরহিম, ঈদগাঁও ভূমি অফিস প্রধান ইদ্রিস আজাদ সহ অন্যরা। উক্ত আলোচনা সভায় বিপুল সংখ্যক লোকজন উপস্থিত ছিলেন এবং তথ্য অফিসের শিল্পী গোলাম মোর্শেদের নেতৃত্বে একদল শিল্পী সাংস্কৃতিক অনুষ্ঠানে অংশ নেন।